অ্যাম্বুলেন্সের জন্য পৃথক জরুরি সড়কের দাবি জয়ার

ওয়েবডেস্ক- দেশের স্বাস্থ্য পরিষেবা নিয়ে উদ্বিগ্ন সমাজবাদী পার্টির নেত্রী জয়া বচ্চন ( Samajwadi Party MP Jaya Bachchan) । রাজ্য সভায় (Rajya Sabha) জিরো আওয়ারে (Zero Hour) এদিন জয়া অ্যাম্বুলেন্সের বিশেষ জরুরি লেনের দাবি তুললেন। তিনি বলেন, হাসপাতালে পৌঁছতে দেরি হলে, অনেক রাস্তায় যানজটের রোগীর মৃত্যু পর্যন্ত হতে পারে। এই অবস্থায় স্বাস্থ্য সংক্রান্ত সংসদীয় স্থায়ী কমিটির কাছে তিনি তাঁর প্রস্তাব খতিয়ে দেখার আবেদন জানান।

সমাজবাদী পার্টির নেত্রী সাংসদ জয়া বচ্চন এদিন জিরো আওয়ারে তাঁর বক্তব্য রাখার সময় বলেন, ভারতের অ্যাম্বুলেন্স যাওয়ার জন্য একটি জরুরি পৃথক রাস্তার প্রয়োজন। জয়া এদিন বলেন, যেখানে মুদিখানার জিনিস ১০ মিনিটের মধ্যে বাড়ির দোরগোড়ায় পৌঁছে যায়, পিৎজা পৌঁছে যায় ৩০ মিনিটের মধ্যে পৌঁছে যায়, সেখানে হাসপাতালে পৌঁছতে দেরি হলে রোগীর রক্তক্ষরণে মৃত্যু হয়। কারণ দীর্ঘ যানজটে আটকে থাকতে হয় অ্যাম্বুলেন্সকে।

আরও পড়ুন- ফের নয়া বিতর্কে অন্ধ্রপ্রদেশের তিরুপতি মন্দির!

সুপ্রিম কোর্টের ২০১৮ সালের নির্দেশ সত্ত্বেও, জরুরি লেনগুলির অভাব রয়েছে। এই ট্র্যাজেডির তথ্য রাখে না কোনও জাতীয় তথ্য। ৬০ শতাংশ অ্যাম্বুলেন্স দেরিতে পৌঁছয়, শহর ও শহরতলীতে সবুজ করিডোর নেই ফলে হাসপাতালে পৌঁছতে গড়ে ১৫ থেকে ২০ মিনিট দেরি হয়। প্রায় ৫৫ শতাংশ রোগীর মৃত্যু হয় সময়মতো না পৌঁছনোর জন্য। জাতীয় অ্যাম্বুলেন্স কোড ২০১৬ সত্ত্বেও, মহাসড়কে কোনও নির্দিষ্ট লেন নেই। এই গুরুত্বপূর্ণ ব্যর্থতাগুলি পর্যালোচনা করে অবিলম্বে মোকাবিলার জন্য ব্যবস্থা গ্রহণ করা উচিত।

জয়া বচ্চন এদিন রাজ্য সভায় দেশব্যাপি জরুরি লেন স্থাপনের জন জন্য তাৎক্ষণিক নির্দেশিকা জারি করার পরামর্শ দেন।

দেখুন আরও খবর-